Marianne Heiberg

Marianne Heiberg () var ein norsk ekspert på Midt-Austen. 

Heiberg tok utdanning i samfunnsvitskap ved Universitetet i Oslo i 1971. Ho fullførte ein doktorgrad om baskarane i Spania ved London School of Economics and Political Science i 1981. 

Ho var tilsett ved Norsk utanrikspolitisk institutt (NUPI) frå byrjinga av 1980-åra, der ho arbeidde med Midt-Austen-spørsmål, og studerte etniske konfliktar og fredsskapande arbeid. I 1994 var ho fungerande direktør for prosjektering og utvikling ved FN sin hjelpeorganisasjon for palestinske flyktningar, UNRWA sitt feltkontor i Jerusalem. Frå 1995 til 1997 var ho spesialrådgjevar for generaldirektøren i UNESCO i deira Kultur for fred-program.

Marianne Heiberg var gift med Johan Jørgen Holst, og var ein sentral aktør i arbeidet med Oslo-avtalen.

Ho var syster til Karin Stoltenberg og dermed tante til Jens Stoltenberg.

Heiberg døydde av eit hjarteinfarkt.

 Bakgrunnsstoff 
 Nekrolog i The Guardian, vitja 14. februar 2010 
 Omtale av dødsfallet hos NRK, vitja 14. februar 2010

Kategori:Folk tilknytte Norsk utanrikspolitisk institutt
Kategori:Norske Midtausten-ekspertar